นักวิจัยพบว่าการปวดหัวหลังทานของเย็นจัดอาจเป็นเพราะเส้นเลือดขยายตัวบริเวณสมองและไปเพิ่มความดันเลือดที่ศีรษะ
การศึกษาเรื่องระบบไหลเวียนเลือดบริเวณสมองหลังการรับประทานอาหารเย็นจัดอาจช่วยไขปริศนาเรื่องการรักษาโรคไมเกรน
นักวิจัยพบว่าการปวดหัวหลังทานของเย็นจัดอาจเป็นเพราะเส้นเลือดขยายตัวบริเวณสมองเพื่อต่อสู้กับความเย็น แต่กลับไปเพิ่มความดันเลือดที่ศีรษะและทำให้เกิดอาการปวด ผลการศึกษานี้อาจนำไปสู่การพัฒนาวิธีรักษาโรคไมเกรน นักวิจัยพบว่าการปวดหัวหลังทานของเย็นจัดอาจเป็นเพราะเส้นเลือดขยายตัวบริเวณสมองเพื่อต่อสู้กับความเย็น แต่กลับไปเพิ่มความดันเลือดที่ศีรษะและทำให้เกิดอาการปวด ผลการศึกษานี้อาจนำไปสู่การพัฒนาวิธีรักษาโรคไมเกรน งานวิจัยชิ้นนี้ถูกนำเสนอที่การประชุม Experimental Biology 2012 ที่เมือง San Diego โดยที่ นายแพทย์ Jorge Serrandor หนึ่งในผู้เขียนงานวิจัยชิ้นนี้ กล่าวว่าที่กระแสเลือดส่งเลือดไปที่สมองมากเป็นพิเศษเมื่อเราทานอาหารเย็นจัด เป็นกระบวนการป้องกันภัยเมื่อมีความผิดปกติเกิดขึ้น เพราะสมองเป็นอวัยวะที่สำคัญ อย่างไรก็ตามปฏิกิริยาตอบรับเช่นนี้กลับไปเพิ่มความดันเลือดในสมองและทำให้ปวดหัวได้ อาการปวดศีรษะหลังจากทานอาหารที่มีอุณหภูมิต่ำสามารถจะคลายลงเมื่อเราดื่มน้ำอุ่น เพราะน้ำอุ่นจะช่วยให้อุณหภูมิบริเวณสมองกลับมาสู่ปกติและเส้นเลือดที่ขยายตัวกลับมาอยู่ที่ขนาดปกติ นักวิจัยกล่าวว่าการค้นพบเรื่องการไหลเวียนของเลือดกับอาการปวดหัวน่าจะเป็นประโยชน์ต่องานวิจัยเพื่อรักษาโรคไมเกรนในอนาคต โปรดติดตามรายละเอียดจากคลิปเรื่องนี้ในรายการข่าวสดสายตรงจากวีโอเอ